ચાલુ વર્ષે રાજકોટ સહિત સૌરાષ્ટ્રમાં મંદી, મોંઘવારી ઉપરાંત દુષ્કાળનો પણ માર પડયો છે આમ છતા દિપાવલીનાં તહેવાર પૂર્વે લોકોએ બધુ ભુલી જઈ બુટ-ચંપ્પલ, કપડા, ગૃહ ઉપયોગી રાચ-રચીલુ સહિતની યશાશકતી ખરીદી કરી હતી પરિણામે કાળી ચૌદસની મોડી રાત સુધી વિવિધ બજારોમાં ખરીદીની રોનક જોવા મળતી હતી. જયારે આજે સવારે બજારો ખુલતા જ ફટાકડાની ધૂમ ખરીદી નીકળી હતી. બાળકો સાથે લોકો ફટાકડાની ખરીદીમાં નીકળી પડયા હતા. જો કે, સુપ્રિમ કોર્ટના આદેશ અનુસાર રાજય સરકારે પણ રાત્રે 8 થી 10 દરમ્યાન જ ફટાકડા ફોડવાની છૂટ આપી હોય લોકોમાં કચવાટની લાગણી પણ જોવા મળી રહી છે.